Phiyega weg, polisiemanne word bevorder | Die Vryburger
Die geskorste Riah Phiyega, geskorste polisiehoof en haar onwilligheid om met Solidariteit te vergader en te skik, was die rede dat sowat 1,300 polisie-bevorderings sedert 2013 nie plaasgevind het nie.
Solidariteit het Dinsdag, saam met die waarnemende Polisiekommissaris lt.genl. Khomotso Phahlane, tot ’n geheime skikkingsooreenkoms gekom. Besonderhede oor die ooreenkoms mag nie openbaar gemaak word nie.
Wat wel bekend is, is dat 1,315 polisielede, meestal uit die polisie-unies van Sapu en Popcru, in die nuwe jaar bevorder sal word – 802 van adjudant-offisier na luitenant en 513 van kaptein na majoor.
Solidariteit se interdik in die arbeidshof oor drie van sy lede wat “onregverdig” oor die hoof gesien is vir bevordering, het dié proses sedert 2013 opgehou.
Generaal Phahlane was baie meer toeganklik vir ’n skikking met Solidariteit, waar Phiyega bloot geweier het om met ons te praat, het Dirk Groenewald, hoof van Solidariteit se sentrum vir billike arbeidsreg gesê.
Foto: Riah Phiyega
2 thoughts on “Phiyega weg, polisiemanne word bevorder”
Joffre Papenfus December 23, 2015 at 10:03 am
Waarom klink dit trou aan beide organisasies se broederbind verlede?
Vaandrig December 23, 2015 at 11:14 am
Geheim – ja ek ruik ‘n rot. Die geheime ooreenkomste bevorder m.i. nie vertroue in enige van die betrokke partye nie. Ek het nooit kon dink dat daar ooit 513 poste van majoor in die hele polisiediens is nie. Kan dit wees dat die “geheim” o.a. die persentasies van ander bevolkingsgroepe van die reënboognasie wat betrokke is, verberg, want andersins kan hulle nie spog dat hulle tot voordeel van een bevolkingsgroep, soos bv. die Afrikaner, optree nie.